**Dôvera opäť vyráža na cestu za zdravím po Slovensku. Počas mája a júna sa stretneme v 24 mestách na Festivale zdravia. Zastavte sa v našich stánkoch a dozviete sa viac o tom, ako byť zdravý a fit. Vstup je pre každého návštevníka bezplatný.**

**Hlavne zdravo**

Návodov, ako byť zdravý je mnoho, a aj keď sa rôznia, jedno majú spoločné – snažia sa nájsť recept, ako prežiť plnohodnotný a zdravý život a cítiť sa fit.

Festival zdravia je unikátny projekt zdravotnej poisťovne Dôvera plný atraktívneho programu zameraného na tému starostlivosti o svoje zdravie a dôležitosti prevencie pred ochoreniami.

**Čo na vás čaká?**

Všetci návštevníci si budú môcť preveriť svoj zdravotný stav, poradiť sa s lekármi špecialistami, zistiť svoju krvnú skupinu a dozvedieť sa viac o darovaní krvi čo o tom, ako sú na tom so stresom.

Okrem toho na vás čakajú odborníci na zvládanie stresu, meranie hladiny stresu či spoľahlivé tipy na kvalitnejší spánok a tiež diagnostika chodidiel, rady pre zdravý chrbát a držanie tela. Deti si užijú kopec zábavy v detskom kútiku a pri maľovaní na tvár.   
Kto bude chcieť, môže sa zapojiť do súťaže o 24 hodnotných bicyklov. Ako? Viac informácii [nájdete tu.](https://www.dovera.sk/najcastejsie-otazky/a1567/vyhrajte-bicykel)



**Stovky vyšetrení**

Festival zdravia v minulom roku **privítal viac ako 25.000 návštevníkov**. Takmer 10.000 z nich si v našom stane nechalo zistiť svoju krvnú skupinu, 5000 absolvovalo preventívnu zdravotnú prehliadku a 1.500 si preverilo, ako sú na tom so stresom. Viac o tom, ako to vyzeralo na festivale minulý rok, sa dozviete [v tomto videu.](https://www.youtube.com/watch?v=inq5ZGHIvCI)

Tešíme sa na vás počas 24 zdravých dní v niektorom z týchto slovenských miest. [Presný harmonogram miest a termínov nájdete na tejto stránke.](http://www.dovera.sk/festival-zdravia)